polyglot-tagger/wikipedia-language-snippets-filtered huggingface dataset:
དེས་ཀྱང་མི་ཚད་ཁོང་གི་ཡབ་ཆེན་གྱིས་ཁོང་ལ་སྤྲོ་ཁང་མི་འདྲ་བ་གསུམ་སྟེ། གཅིག་ནི་དགུན་དུས་བཞུགས་ས་དང་། གཅིག་ནི་དབྱར་ཁ་བཞུགས་ས། གཅིག་ནི་ཆར་དུས་བཞུགས་སའི་ཆེད་དུ་བསྐྲུན་ཡོད། མ་ཟད་ཁོང་གིས་རྒྱལ་སྲས་ལ་ཡངས་ཤིང་རྒྱ་ཆེ་བའི་སྐྱེད་མོས་ཚལ་ཞིག་དང་རི་དྭགས་རྔོན་སའི་ཁོར་ཡུག་ཅིག་ཀྱང་བསྐྲུན་ཏེ། སྐྱེད་མོས་ཚལ་དེའི་དཀྱིལ་དུ་མེ་ཏོག་ཀུ་མུད་ལྡན་ཞིང་འཁྱུག་རྩལ་ངོམ་པའི་ཉ་མོ་དང་ངང་པ་སོགས་རྩེན་པའི་མཚེའུ་དག་གིས་ཀྱང་ལེགས་པར་བརྒྱན་པར་བྱས་སོ། །
ཉི་མོ་ཚ་དྲོད་བསྡུ་བ་དང་དགོང་མོ་ཚ་དྲོད་གཏོང་བའི་གྱང་དང་སྒེའུ་ཁུང་ཆེན་པོ།༼པར༽
ཉི་ནུས་ཀྱི་གྱེས་འཕྲོའི་ཚ་དྲོད་བསྡུས་ཏེ་ཆུ་ཚ་པོ་བཟོས་པ་ལས་དྲོད་ཚད་མཐོ་བའི་རླངས་པ་བྱུང་ཞིང་། རླངས་འཁོར་འཕྲུལ་ཆས་ལ་འགུལ་ཤུགས་བསླེབས་ནས་གློག་གཏོང་བ།
འདི་ནི་ཉི་ནུས་ཀྱི་འགྱེད་འཕྲོས་ནུས་ཁུངས་གཙོ་བོ་དང་། མཁའ་རླུང་གིས་སྐེམ་བྱེད་མཚམས་སྦྱོར་བྱས་པའི་དངོས་པོ་སྐེམ་པའི་སྒྲིག་ཆས་ཤིག་རེད།
ཉི་འོད་ཀྱི་གྱེ་འཕྲོའི་ཚ་ནུས་ལ་བརྟེན་ནས་ཆུ་སྐོལ་བ་དང་ཟ་མ་བཟོ་བའི་ཉི་ཐབ་ཀྱི་སྒྲིག་ཆས།༼པར༽
ལྗང་པ་གསོ་སའི་བཞའ་ཚད་ལ་བལྟས་ནས་ཆུ་འོས་འཚམ་རྒྱག་དགོས། ནད་འགོག་སྨན་ཆུ་༥༠%ཡི་པའེ་ཅུན་ཆིང་དང་ཟུང་དུ་འབྲེལ་ནས། བརླན་རུང་བའི་སྨན་ཕྱེའི་གཤེར་ཁུ་ལྡབ་༡༠༠༠ངམ་ཡང་ན་༧༠%ཡི་ཏའེ་སེན་མིན་ཞིན་གྱི་བརླན་རུང་བའི་སྨན་ཕྱེའི་ལྡབ་༥༠༠ཡི་གཤེར་ཁུ་ཐེངས་༡ནས་༢བར་གཏོར་དགོས།
ལོ་མ་ངོ་མ་༣ནས་༤ཡི་བར་སྐྱེ་བའི་དུས་སུ་ལྗང་པ་མཐུག་སེལ་བྱེད་དགོས། རྣང་མ་མ་བཅད་ནས་ལྗང་པ་མ་བཙུགས་གོང་ལ་ཆུ་ཐེངས་གཅིག་གཏོང་དགོས་པ་དང་། དེ་རྗེས་ལྗང་པ་བཀོག་ནས་ལྗང་པ་མཐུག་སེལ་རྣང་མའི་ནང་དུ་འཛུགས་དགོས། ཁུང་བུ་རེར་སྡོང་བོ་གཉིས་རེ་དང་ ཁུང་བུའི་བར་ལ་ལི་སྨི་༥དགོས། ལྗང་པ་མཐུག་སེལ་བྱས་རྗེས་འགྱིག་ཤོག་གཡོག་དགོས་པ་དང་། ཉིན་གུང་ཉི་མ་སྒྲིབ་དགོས། གལ་སྲིད་ལྗང་པ་གསོ་སར་བཞའ་ཚན་ཆེ་དྲགས་ན་སྐེམ་དགོས།
༡ ༽དུག་སེལ་བྱེད་ཐབས། ས་གནས་དེ་གའི་ནད་ཀྱི་གནོད་སྐྱོན་གཙོ་བོར་དམིགས་ཏེ། གཤམ་གྱི་དུག་སེལ་བྱེད་ཐབས་སྤྱོད་དགོས།
ཆུ་དྲོན་མོར་སོན་སྦོང་བ། ཆུའི་དྲོད་ཚད་༥༥ཡི་ནང་དུ་སོན་སྐར་མ་༢༠སྦངས་ནས་དཀྲུག་དགོས། ཆུའི་དྲོད་ཚད་༣༥ལ་སླེབས་རྗེས་ཆུ་ཚོད་བདུན་སྦངས་ནས་འདོན་དགོས། དེ་རྗེས་བརྒྱ་ཆ་༡༠ཡི་ལིན་སྐྱུར་ནཱ་གསུམ་གྱི་གཤེར་ཁུར་སྐར་མ་༢༠སྦངས་རྗེས་ཆུ་ནས་བཏོན་ཏེ་ཆུ་ཐིགས་སྐེམ་དགོས།
༢ ༽མཆེ་བ་གཏོང་དུ་འཇུག་པ། དུག་སེལ་བྱས་རྗེས་ཀྱི་སོན་རས་རློན་པས་བཏུམས་ནས་སྣོད་ཆས་ཀྱི་ནང་དུ་བླུགས་ཏེ། མཆེ་བ་གཏོང་དུ་འཇུག་དགོས་པ་དང་། མཆེ་བའི་མ་གཏོང་བའི་སྔོན་གྱི་གཉིས་ལ་དྲོད་ཚད་༣༠རྒྱུན་འཁྱོངས་བྱེད་དགོས་ཤིང་། དེ་རྗེས་དྲོད་ཚད་༢༥རྒྱུན་འཁྱོངས་བྱེད་དགོས།
ཟླ་བ་༢པའི་ཟླ་དཀྱིལ་དུ་དྲོད་ཁང་དུ་བཏབ་ནས་མྱུ་གུ་གསོ་དགོས། སོན་གྱི་ཆེ་ཆུང་དང་འདེབས་པའི་སྟུག་ཚད་ལ་གཞིགས་ནས། སྤྱིར་བཏང་འདེམས་ཁྱོན་སྨི་ངོས་སྙོམས་གྲུ་བཞི་མ་རེར་སོན་ཁེ་༨ནས་༡༠བར་རྒྱག་དགོས། ས་ཁོད་སྙོམས་རྗེས། གཏིང་ཆུ་མང་ཙམ་གཏོང་དགོས་པ་དང་། སོན་ཆ་སྙོམས་པར་གཤོ་དགོས། སོན་བཏབ་རྗེས་ས་༣༣༣ཞིབ་ལི་སྨི་༡གཡོག་དགོས་པ་དང་། འགྱིག་ཤོག་འགེབས་པའི་ནུབ་མོར་རྩྭ་གཡོག་དགོས།
སྡོང་རྐང་རྩ་སྤོས་མ་བརྒྱབ་གོང་གི་ཉིན་༥-༧བར་ཉིན་མོ་རླུང་འགྲོ་མང་དུ་གཏོང་བ་དང་རླུང་འགྲོའི་དུས་ཡུན་རིང་དུ་གཏོང་དགོས། མཚན་མོ་དྲོད་ཚད་༡༠བར་ཆག་ན་འགྲིག
ལྗང་པ་སྐྱེས་ནས་ཉིན་༩༠སོང་བ་དང་། སྡོང་རྐང་གི་མཐོ་ཚད་ལི་སྨི་༢༠ཟིན་པ། སྡོང་པོའི་སྦོམ་ཚད་ཧའོ་སྨི་༤ཟིན་པ། ལོ་འདབ་༡༢རྒྱས་པ། རྩ་བ་ལེགས་པ། ནད་དང་འབུའི་གནོད་པ་མེད་པ་བཅས་རེད།
ལོ་༣ཡན་ལ་འབྲས་བུ་འདོགས་པའི་རིགས་ཀྱི་སྔོ་ཚལ་འདེབས་མྱོང་མེད་པའི་ཞིང་ས་སོབ་སོབ་སྤུས་ལེགས་དང་ཁྱིམ་ལུད་ལ་ཚགས་བརྒྱབ་རྗེས་༦:༤ཡི་སྡུར་ཚད་ལྟར་སྦོལ་དགོས་པ་དང་། སྨི་གྲུ་བཞི་མ་རེར་ཡང་བསྐྱར་ཏན་ལིན་ཅཱ་བསྲེས་ལུད་སྤྱི་རྒྱ་༠.༥~༡རྒྱག་དགོས།
ས་གནས་དེ་གར་འདེབས་པར་འཚམ་པའི་ནད་འགོག་ཐུབ་ཅིང་སྤུས་ཀ་ལེགས་པ། ཐོན་འབབ་མང་བ། ཉར་ཚགས་སླ་བ། ཚོང་ཟོག་གི་ངོ་བོ་བཟང་བ། ཚོང་རའི་དགོས་མཁོ་དང་འཚམ་པ་བཅས་ཀྱི་སོན་འདེམས་དགོས།
ས་སྐྱོང་དབང་ཕྱུག་ཆེན་པོ་ཞིང་གཤེགས་དམ་པ་འབྲུག་རྒྱལ་གསུམ་པ་མཆོག་གི་སྐབས་ལུ་ དམག་སྡེ་དང་ སློབ་གྲྭ་གསརཔ་ལེ་ཤ་ཅིག་བཙུགས་ཞིནམ་ལས་ ཡར་རྒྱ་ནག་ལུ་འབད་རུང་ མར་རྒྱ་གར་ལུ་འབད་རུང་ དམག་གྱལ་ཐིག་རེ་བསྒྲིགས་པ་ཅིན་ དང་པ་རྒྱལ་ལུགས་འདི་བཏང་ རྒྱལ་དར་འདི་འཕྱར་ མི་ཚུ་གིས་གུས་ཞབས་འབད། དེ་བཟུམ་འབད་རང་ང་བཅས་འབྲུག་རྒྱལ་ཁབ་ནང་ལུ་ཡང་ རྒྱལ་ཁབ་ཀྱི་མཛད་རིམ་ ག་ཅི་འབད་རུང་ རྒྱལ་ལུགས་འདི་བཏང་ རྒྱལ་དར་འདི་འཕྱརཝ་ད་ རྒྱལ་ཁབ་ཀྱི་འགོ་ཁྲིདཔ་ རྒྱལ་ཁབ་ རྒྱལ་ཁབ་ཀྱི་ལམ་སྲོལ་ འདི་ཚུ་ག་ར་ལུ་ཤ་ཞེན་བསྐྱེད་དགོཔ་ཁག་ཆེ་བས།
དེ་ཡང་ས་སྐྱོང་དབང་ཕྱུག་ཆེན་པོ་ཞིང་གཤེགས་དམ་པ་འབྲུག་རྒྱལ་གསུམ་པ་མཆོག་གི་བཀའ་ལྟར་དུ་ དང་པ་རང་ནང་པའི་རིག་པའི་གནས་ལྔ་ལུ་མཁས་ཤོས་ ད་ལི་ན་སློབ་དཔོན་རྣམ་རྒྱལ་མཆོག་དང་ དྲག་ཤོས་ཤིང་ཁ་བླམ་ དྲག་ཤོས་ཨ་ཁུ་བཀྲོང་མི་ ཁོང་ཕུལ་དུ་ཕྱིན་པའི་མཁས་པ་ལེ་ཤ་ཅིག་ ཕྲི་སྣོན་སྲེ་གསུམ་གྱི་སྒོ་ལས་ རྒྱལ་ལུགས་འདི་བརྩམས་གནང་ནུག ། མཐའ་མེད་མཐའ་དཔྱོད་གྲུབ་འབྲས་འདི་ ཚིགས་རྐང་དྲུག་ལུ་ ཞིང་གཤེགས་དམ་པ་འབྲུག་རྒྱལ་གསུམ་པ་མཆོག་ ཁོ་ར་གིས་གཏན་ཕེབས་གནང་ནུག ། ཚིགས་བཅད་འདི་འབད་བ་ཅིན་་་
ང་བཅས་འབྲུག་རྒྱལ་ཁབ་ཀྱི་རྒྱལ་དར་འདི་ ཧེ་མ་ཡོད་པའི་ལོ་རྒྱུས་མིན་འདུག ། འདི་ང་བཅས་དུས་རབས་ཉི་ཤུ་པའི་ནང་གི་བསྒྱུར་བ་ཅིག་ཨིན། དུས་རབས་ཉི་ཤུ་པའི་ནང་ ཡར་སྟོད་ལས་རྒྱ་ནག་གི་རྒྱལ་ཁབ་ འདི་ཡང་འགྱུར་བ་ཆགས། སྨད་ལས་རྒྱ་གར་གི་རྒྱལ་ཁབ་ འདི་ཡང་འགྱུར་བ་ཆགས། རྒྱལ་ཁབ་རང་རང་སོ་སོའི་རྒྱལ་ལུགས་ རྒྱལ་དར་ རྒྱལ་རྟགས་ཚུ་ བཟོ་ཞིནམ་ལས་ ཁོང་སྟོབས་ཅན་གཉིས་ཀྱི་སྦུག་ལུ་ ང་བཅས་ནཱ་ཡང་ ཅོག་ཅིགཔ་སྦེ་བསྒྱུར་བ་བཏང་དགོཔ་བྱུང་ནུག །
ཧེ་མ་འབད་བ་ཅིན་ རྒྱལ་དར་འདི་གྲུ་བཞི་སྦེ་བཟོ་བཟོཝ་མས་ དེ་ལས་རྒྱལ་ཁབ་གཞན་མི་ཆ་ཁྱབ་ག་ར་ རིངམོ་སྦེ་ཡོདཔ་ད་ལུ་ འདི་གུ་དཔེ་བླངས་ཏེ་རིངམོ་སྦེ་བཟོ་གནང་ནུག ། དེ་ལས་ཚོན་མདོག་དམརཔོ་འདི་ཡང་ ལི་ཝང་ལུ་བཟོ་གནང་ཞིན་ན་ སེརཔོ་འདི་འབྲུག་རྒྱལ་པོ་དང་ ལི་ཝང་འདི་བློན་པོ་ལུ་མཚོན། ཆོས་ཕྱོགས་ལས་ སེརཔོ་འདི་རྗེ་མཁན་པོ་དང་ ལི་ཝང་འདི་བླ་སློབ་ལུ་མཚོན། དེ་ལས་འབྲུག་དཀརཔོ་འདི་ མི་སེར་བུ་དང་བུ་མོ་ཚུ་ལུ་མཚོནམ་ཨིནམ་སྦེ།
ཁོང་ལས་བརྒྱུད་པའི་རྔོག་ཆོས་ཀྱི་སྐོར་ལ་རམ་ལུགས་ཞེས་གྲགས་ཤིང་། བརྒྱུད་འཛིན་གྱི་སློབ་མ་ལ་རམ་རྡོ་རྗེ་གྲགས་དང་། མཁས་པ་རྒྱ་ནམ་པ་སོགས་ཡོད། འོན་ཀྱང་ད་སྐབས་ཁོང་གིས་ཆོས་འཁོར་བསྐོར་སའི་གནས་གཞི་ཤངས་ཟེར་བ་དེ་གང་ཡིན་གསལ་ཁ་མི་འདུག་ཀྱང་། དེ་ཡང་སྔོན་གྱི་ཡིག་ཚང་ཁ་ཤས་ལས་གཙང་རོང་ཤངས་གསུམ་ཞེས་འཁོད་པ་ལས་ཤངས་སམ་གཙང་གཞིས་ཀ་རྩེའི་ཁོངས་སུ་ཡོད་པའི་དེང་སང་རྣམ་གླིང་གི་ས་ཆ། སྔར་བོད་ཁྲི་སྐོར་བཅུ་གསུམ་གྱི་ཡ་གྱལ་ཞིག་ཁྲི་སྐོར་བཅུ་གསུམ་སྐབས་ཆུ་མིག་ཀྱང་ཟེར་སྲོལ་ཡོད་པ་དེ་མིན་ནམ་སྙམ།
ལ་ལོ་གིས་སླབ་དོ་བཟུམ་འབད་བ་ཅིན་ ལོ་རྩྭ་བ་ལྡན་མང་རྩེ་མང་གུ་རུ་རིན་པོ་ཆེ་གི་ཕྱག་ཞུ་སྟེ་ བཏང་དགོ་མི་དེ་རྒྱལ་པོ་ཁྲི་སྲོང་ལྡེའུ་བཙན་ལུ་བཀའ་འགྱུར་དང་བསྟན་འགྱུར་ འབྲི་ནིའི་དལ་ཤོག་ག་ར་ལྷོ་མོན་ལས་ཕུལ་ཡོདཔ་ལས་ འདི་གི་དྲིན་གསོའི་དོན་ལུ་ ལྷོ་ཡིག་བརྩམས་ཏེ་གནང་ནིའི་དོན་ལུ་བཏང་བཏངམ་ཨིན་ཟེར་ སླབ་མི་ཡང་ཡོད་ ག་དེ་སྦེ་ཨིན་རུང་མགྱོགས་ཡིག་དེ་འབྲུག་རྒྱལ་ཁབ་ནང་གི་ཡི་གུ་ དར་བའི་ཧ་ཤོས་ཅིག་ཨིནམ་མ་ཚད་ ཡི་གུ་འདི་འབྲུག་རྒྱལ་ཁབ་ནང་རྐྱངམ་ཅིག་མ་གཏོགས་ རྒྱལ་ཁབ་གཞན་ག་སྟེ་ལུ་ཡང་འབྲི་སྲོལ་མེདཔ་ལས་ འདི་ལུ་ལྷོ་ཡིག་ཟེར་ཡོངས་གྲགས་ཡོདཔ་ཨིན།
ལྷོ་མོན་འབྲུག་གི་གཡུས་འདི་ རྒྱལ་ཁབ་གཞན་དང་མ་འདྲེས་པའི་ ཁྱད་ཆོས་ཐུན་མོང་མ་ཡིན་པ་འདི། མི་རིགས་དང་། གོ་ལ་གྱོན་ཐངས་ཀྱི་གོམས་གཤིས། གཞུང་གི་ཁྲིམས་སྲོལ། སྐད་ཡིག་ཚུ་དང་ ད་རུང་ཆོས་སྲིད་གཉིས་ལྡན་འདི་ འཛམ་གླིང་རྒྱལ་ཁབ་གཞན་ཚུ་གིས་ངོམས་རུང་ངོམས་ཆོག་པའི་ཁྱད་པར་ཅན་གྱི་རྒྱལ་ཁབ་ རང་གི་རྟགས་མཚན་གཙང་ཏོང་ཏོ་ཡོདཔ་ལས་བརྟེན་ཏེ་ འཛམ་གླིང་སའི་ཐོག་གི་རྒྱལ་ཁབ་ཀུན་གྱིས་ འབྲུག་ཡུལ་འདི་རྒྱལ་བརྒྱུད་ཀྱིས་སྐྱོང་བའི་རང་དབང་རང་བཙན་གྱི་ རྒྱལ་ཁབ་ཅིག་ཨིནམ་སྦེ་ ངོས་འཛིན་གྱིས་ཆ་འཇོག་གནང་དགོ་མི་འདི་ཡང་ དེསྦེ་ཨིན་ཟེར་ཞུ་ནི་ཨིན།
ཟླ་མཚན་འགགས་པ་ཞེས་པ་ནི། ལང་ཚོ་དར་ལ་བབས་པའི་བུ་མོ་ཞིག་ཡིན་ཕྱིན་ཟླ་མཚན་རྩ་བ་ནས་མི་ཡོང་བར་གཙོ་བོར་རྒྱུ་རྐྱེན་གསུམ་ཡོད་དེ། དང་པོ། བུ་སྣོད་མེད་པའམ་ཡོད་ཀྱང་བུ་སྣོད་ཀྱི་འཚར་ལོངས་ཞན་པ། གཉིས་པ། བསམ་བསེའུ་འཚར་ལོངས་ཞན་པ། གསུམ་པ། སྐྱེ་ལམ་མེད་པའམ་སྐྱེ་ལམ་ཟུམ་པ། ཡང་ན་ཟླ་མཚན་གྱི་དུས་འཁོར་ནང་མངལ་མ་སྦྲུམ་པའི་གནས་ཚུལ་འོག་ཟླ་བ་གསུམ་ཡན་ཆད་ལ་ཟླ་མཚན་མི་ཡོང་བ་བཅས་ལ་ཟེར།
སློང་རྐྱེན་གཙོ་བོ་ནི། ནད་གཞིའི་རྐྱེན་གྱིས་ཟླ་མཚན་མི་ཡོང་བར་བུ་སྣོད་ཀྱི་ནང་སྐྱི་ལ་གཉན་ཚད་རྒྱས་པ་དང་། བསམ་བསེའུ་དང་ཡང་ན་རྩ་ཆེན་གཉིས་ཀྱི་ནང་དུ་རྨེན་སྐྲན་ཆགས་པ། སྐྱེས་འགོག་གི་གཤགས་བཅོས་བྱས་པའམ་ཡང་ན་བྱིས་པ་བཙས་རྗེས་མངལ་རྩ་གྲམ་ནས་རྩ་ཕྲན་དག་འགགས་པ། ཐུར་སེལ་རླུང་གི་ནུས་པ་ཉམས་ཏེ་མངལ་ཁ་ཕྱེ་མི་ཐུབ་པ་བཅས་ཀྱིས་ནད་གཞི་བྱུང་ནས་ཟླ་མཚན་འགགས་པ་རེད།
གཅིག བུ་སྣོད་མེད་པའམ་ཡོད་ཀྱང་བུ་སྣོད་ཀྱི་འཚར་ལོངས་ཞན་པ་ནི་བུད་མེད་དེ་ཉིད་ཀྱི་ལང་ཚོའི་ཆ་ཤས་ཡོངས་སུ་རྫོགས་ན་ཡང་། བུ་སྣོད་ཀྱི་ཆེ་ཆུང་དེ་བུད་མེད་ལོ་དགུ་ནས་བཅུ་བར་གྱི་ཚད་ཙམ་ལས་མེད་པ་དང་། སྒྲ་རླབས་ལས་བརྟག་པ་ན་མངལ་སྐེ་རྒྱུན་ལྡན་ལས་རིང་བ། བུ་སྣོད་ཀྱི་རིང་ཚད་དང་ཞེང་ཚད་རྒྱུན་ལྡན་ལས་ཐུང་བ་ཡིན། （བུ་སྣོད་ཀྱི་རྒྱུན་ལྡན་གྱི་རིང་ཚད་ནི་ལིས་མུས་བདུན་ནས་བརྒྱད་དང་། ཞེང་ཚད་ལིས་མུས་བཞི་ནས་ལྔ། མཐུག་ཚད་ལིས་མུས་གཉིས་ནས་གསུམ། བུ་སྣོད་ཡོངས་ཀྱི་ལྗིད་ཚད་ཧའོ་ཧྲིན་ལྔ་ནས་དྲུག་བཅས་ཡོད།）
བསམ་བསེའུ་ལ་རྨེན་སྐྲན་ཡོད་པའི་ནད་རྟགས་ནི། རྨེན་སྐྲན་ཡོད་པའི་རྒྱུ་ཞབས་ངོས་སུ་ན་ཟུག་མངོན་གསལ་མེད་པ་དང་ན་ཟུག་ཆེ་དུས་རྩའི་ནང་གི་སྐྲན་ཆེ་རུ་འགྲོ་བཞིན་ཡོད་པས། འབྲེལ་ཡོད་སྨན་ཁང་དུ་སོང་ནས་མྱུར་བར་བརྟག་དཔྱད་བྱས་ན་བཟང་བ་ལས་ནད་འགོར་འགྱངས་བྱས་ན་རྨེན་སྐྲན་དང་ཡང་ན་ཆུ་སྐྲན་གནས་སའི་རྩ་དེ་གཅུས་འདྲིལ་ཐེབས་ཏེ་རྩ་བརྡོལ་ནས་ཁོང་དུ་ཁྲག་ཤོར་ནས་ནད་པའི་སྲོག་ལ་གནོད་པ་ཡིན།
གསུམ། སྐྱེ་ལམ་མེད་པ་ཟེར་བ་ནི་སྐྱེ་ལམ་རྩ་བ་ནས་མེད་པ་ཞིག་མིན་པར་མང་ཆེ་བ་ནད་པ་རང་ཉིད་ཀྱིས་སོར་བཞི་ལྔ་ཙམ་གྱི་རིང་ཚད་ལས་མེད་པ་དང་།དེའི་ཡན་དུ་ཤ་སྐྱེས་ནས་མངལ་ཁ་བཀག་ཡོད་པས་ཟླ་མཚན་འབབ་མི་ཐུབ་པ་དང་། ཡང་ཁ་ཅིག་བུ་སྣོད་དུ་ཤ་སྐྱེས་མེད་ཀྱང་དང་པོ་ནས་མངལ་ཁ་མེད་པས་ཟླ་མཚན་དེ་བུ་སྣོད་དུ་སྐྲན་དུ་གྱུར་བར་ཡང་བསྐྱར་རྩ་ཆེན་གཉིས་བརྒྱུད་དེ་ལུས་ལ་ཁྱབ་པ་རེད།
བུ་སྣོད་ཀྱི་ནང་སྐྱི་ལ་གཉན་ཚད་རྒྱས་པའི་ནད་རྟགས་ནི། རྒྱུ་ཞབས་ཡོངས་ལ་ཚ་ཤུར་རྒྱག་པ་དང་། མཁལ་སྐེད་ན་བ། ལུས་ལ་ཚ་རྒྱག་པ། ནད་པ་མང་ཆེ་བར་ཟླ་མཚན་རྒྱུན་ལྡན་ལྟར་འབབ་དཀའ་བ་དང་བབས་ཀྱང་ཟླ་མཚན་གྱི་མདོག་ནག་པ། གྲང་དཀར་རྒྱུན་ལྡན་ལས་མང་བ་དང་མདོག་སེར་བ། རྩ་རྒྱུད་ཕྲ་ལ་གྲིམས་པ། ཆུ་མདོག་དམར་སེར་ཅན་ལ་ཝུ་བ་མང་བ་དང་སངས་མྱུར་བ་ཡིན།
མངལ་རྩ་གྲམ་ནས་རྩ་ཕྲན་འགགས་པའི་ནད་རྟགས་ནི། རྒྱུ་ཞབས་ཡོངས་ལ་ན་ཟུག་གཏོང་བ་དང་གཅིན་ཁ་སྙི་ཞིང་གྲང་བ་མདོག་དཀར་སེར་དྲི་ངན་ཅན་མང་དུ་ཡོང་བ་དང་། སྐབས་སུ་ནད་པའི་བརླ་གཉིས་སུ་ཐུར་དུ་ཚ་ཤུར་རྒྱག་པ།
གཉིས། བསམ་བསེའུ་ཡི་ནུས་པ་ཞན་པ། དེ་ཡང་བུ་མོའི་ནུ་མ་ཆུང་བ་སྟེ་ནུ་མའི་འཚར་ལོངས་ཞན་པ་དང་འཕོངས་ཤ་སྐྱེས་པ་བཞིན་རྒྱས་མེད་པ། སྒྲ་རླབས་ལས་བརྟག་ན་བསམ་བསེའུ་རྒྱུན་ལྡན་ལས་ཆུང་བ།
བོད་ཀྱི་བརྡ་སྤྲོད་པའི་བསྟན་བཅོས་ངག་སྒྲོན་གྱི་འགྲེལ་པ་ཚིག་གསལ་ཞེས་བྱ་བ་བཞུགས་སོ། །
ཀུན་བཟང་ཐུགས་སྤྲུལ་ལྷ་ཆེན་སྦོམ་ར་ལ།། སྒོ་གསུམ་གུས་པ་ཆེན་པོས་ཕྱག་འཚལ་ལོ།།
བེེ་རོའི་ལུང་བསྟན་གསལ་བྱེད་ཉི་མའི་དཀྱིལ་འཁོར་ལས། གནས་མཆོག་ཁྱད་པར་སྦོམ་རའི་མཚན་ཅན་ལ།།
འཐུག་པོ་བཀོད་པའི་འཇའ་ཚོན་ཉག་ཐག་ཡོད།། རྐེད་པ་གཡའ་སྔོན་ཁྲལ་ཁྲོལ་ནང་ཤེད་ན།།
རིག་འཛིན་བརྒྱད་ཅུའི་སྒྲུབ་ཕུག་བརྒྱད་ཅུ་ཡོད།། བཀའ་རྟགས་མི་འདྲ་ངོ་མཚར་མང་བོ་ཡོད།།
རྩ་བ་ཆུ་མིག་ཤིང་ལོ་རྒྱས་འདྲ་ལ།། ཀླུ་ཡི་སེམས་དཔའ་ལྔ་སྟོང་ལྔ་བརྒྱ་ཡོད།།
བཞི་བརྒྱའི་ནད་སེལ་སྨན་ཆུ་བཞི་བརྒྱ་ཡོད།། སྨན་ཆུའི་དབུ་ལ་བརྡ་ཡིག་རེ་རེ་ཡོད།།
རྒྱ་གར་གྲུབ་ཆེན་བརྒྱད་ཅུའི་ཞབས་རྗེས་ཡོད།། བཅོམ་ལྡན་ཤཱཀྱ་ཐུབ་པའི་རང་བསྲེལ་ཡོད།།
མཁའ་འགྲོ་ཀུན་འདུས་སྒྲུབ་སྐོར་གཏེར་དུ་ཡོད།། གཏེར་སྲུང་མཁའ་འགྲོ་སེང་གདོང་བཅས་ནས་ཡོད།།
རྩི་ཤིང་ཀུན་ཀྱང་འཕན་གདུགས་ཚུལ་དུ་ཡོད།། མཁའ་འགྲོ་ཀུན་གྱི་བརྡ་རྟགས་གྲངས་མང་ཡོད།།
ཡུམ་ཆེན་ཐུགས་རྫེ་ཀུན་སྒྲོལ་རང་བྱོན་ཡོད།། ཁྲོ་རྒྱལ་རགྴ་དབུ་གསུམ་རང་བྱོན་ཡོད།།
དྲེགས་པ་བཅོ་བརྒྱད་སྟོང་བདུན་རང་བྱོན་ཡོད།། རྒྱ་བོན་ཟིང་བ་མཐུ་ཆེན་ཞབས་རྗེས་ཡོད།།
རིག་འཛིན་སྟོང་བརྒྱད་མཐུ་ཆེན་སྒྲུབ་ཕུག་ཡོད།། མཚོ་ལ་ཀླུ་སྒྲུབ་སྙིང་བོ་རང་བྱོན་ཡོད།།
ལས་ཅན་སྐྱེས་བུས་སྐྱེ་བ་སྔ་ཕྱི་མཐོང་།། ཐང་ལ་གཡུང་དྲུང་ས་བཅུའི་བགྲོད་གནས་ཡོད།།
ཞང་ཞུང་སྟག་སྣ་རྒྱལ་བོའི་ཞབས་རྗེས་ཡོད།། རིན་ཆེན་གསེར་གྱི་གཏེར་ཁ་གྲངས་མེད་ཡོད།།
ལྷོ་ཕྱོགས་མེ་རི་འདྲ་བའི་རི་བོ་ལ།། སྲིད་རྒྱལ་དབུ་བརྒྱ་ཕྱག་སྟོང་ཕྱག་སྟོང་རང་བྱོན་ཡོད།།
བོན་སྐྱོང་དམ་ཅན་རྒྱ་མཚོའི་སྒྲུབ་སྐོར་ཡོད།། གཏེར་བདག་བཀའ་གསང་ལྷ་མོ་བཅས་ནས་ཡོད།།
རིག་འཛིན་དྲན་པ་ཡབ་སྲས་རང་བྱོན་ཡོད།། སྲིད་གསུམ་ཟིལ་གནོན་ཁྱུང་གི་སྒྲུབ་སྐོར་ཡོད།།
ཀླུ་རྒྱལ་གཙུག་ན་རིན་ཆེན་རང་བྱོན་ཡོད།། ཀླུ་ཡི་བོན་སྐོར་ཁམས་གསུམ་འགྲས་སྡུམ་ཡོད།།
དབུས་མཐོང་ཚལ་དང་མཚལ་གཏེར་གྲངས་མེད་ཡོད།། གཏེར་སྲུང་ཐུགས་སྤྲུལ་མ་བཞི་བཅས་ནས་ཡོད།།
ཕ་བོང་གཡུ་འབྲུག་གནམ་ལ་གཤེགས་འདྲ་ལ།། སྤྲུལ་སྐྱ་འདུལ་བ་གཤེན་དྲུག་རང་བྱོན་ཡོད།།
ཕྱོགས་བཞིར་དུས་བཞིའི་རྒྱལ་མོ་རང་བྱོན་ཡོད།། མཚམས་བཞིར་མཁའ་འགྲོ་སྡེ་བཞི་རང་བྱོན་ཡོད།།
ཚོགས་གཉིས་རྫོགས་ཤིང་དོན་གཉིས་མཐའ་རུ་ཕྱིན།། ལྔ་བཅུ་ཁ་རལ་སེམས་ཅན་ཐམས་ཅད་ཀྱིས།།
ཚེ་ཟད་པ་ལ་ཚེ་སྒྲུབ་བྱེད་གྱུར་ན།། ཚེ་སྲོག་བསྲིང་ཞིང་བཀྲག་དང་གཟི་མདངས་རྒྱས།།
གཞུང་བཀའ་པོད་ལྔ་ནི་ནང་བའི་གྲུབ་མཐའ་བཞིའི་གཞུང་ལུགས་ཁ་ཚང་ལ་སློབ་གཉེར་བྱེད་པའི་གཞུང་ལུགས་སྟེ། ཚད་མ་རིག་པ་དང་། ཕར་ཕྱིན། དབུ་མ། མངོན་པ་མཛོད། འདུལ་བ་བཅས་ཡིན། འདིར་དེ་དག་ངོ་སྤྲོད་རགས་ཙམ་བྱ་སྟེ།
ཞེས་པ་སྟེ་རོལ་མོའི་རྣམ་བཞག་ལ་ཅིས་ཀྱང་མཁས་པར་བྱ་ཡི། རིག་པའི་ཡོན་ཏན་དང་མི་ལྡན་པར་བློ་ངན་པའམ། གཟུགས་ཡིད་དུ་མི་འོང་བ། རིགས་རུས་ངན་ལ་རྒྱུ་ནོར་ལོངས་སྤྱོད་དང་བྲལ་ཡང་། རོལ་མོའི་སྒྱུ་རྩལ་ལ་མཁས་པས་ན་ཚོགས་པ་མང་བོའི་ནང་ནས་ཐམས་ཅད་ཀྱི་གཙུག་རྒྱན་ལྟ་བུར་འགྱུར་རོ།། ཞེས་རོལ་མོ་ལ་མཁས་པའི་དགེ་མཚན་གསུངས་ལ། ཡང་བསྟན་བཅོས་དེ་རུ་རོལ་མོའི་མཛེས་པ་བཤད་པ་ལ།
དཔྱད་རྩོམ་འདིར་བོད་ཀྱི་སྲོལ་རྒྱུན་རོལ་ཆ་འབུད་རྡུང་དཀྲོལ་གསུམ་དུ་དབྱེ་སྟངས་དང་། སྒྲ་སྙན་ཞེས་པ་རོལ་ཆ་གང་ལ་ངོས་འཛིན་དགོས་པ། དེ་འབུད་རྡུང་དཀྲོལ་གསུམ་གང་དུ་གཏོགས་པ་ལ་གཞིག་ནས། བོད་ཀྱི་གླུ་གཞས་རིག་གནས་སྒྱུ་རྩལ་གྱི་བྱེ་བྲག་རྡུང་ལེན་ནམ་དཀྲོལ་ལེན་གྱི་ཐ་སྙད་བརྡ་དོན་ལ་རགས་ཙམ་དཔྱད་ཡོད།
རྡུང་ལེན། དཀྲོལ་ལེན། འབུད་རྡུང་དཀྲོལ་གསུམ། གླེང་གཞི། འཇམ་མགོན་ས་པཎ་ཀུན་དགའ་རྒྱལ་མཚན་གྱི་རོལ་མོའི་བསྟན་བཅོས་སུ།
ཅེས་གསུངས་པ་ནི་ང་རང་ཚོས་སེམས་ཅན་རང་བཞིན་ངན་པ༑གཤིས་ཀ་ངན་པའི་རིགས་ལ་སྐབས་རེ་བྱམས་པ་དང༌།སྙིང་རྗེ་སྐྱེ་རྒྱུ་ཅུང་ཟད་དཀའ་བ་དང༌།དེ་བཞིན་དེ་དག་ལ་གཏོང་ལེན་གྱི་དམིགས་པ་བྱེད་རྒྱུར་ཡང་ཅུང་ཟད་དཀའ་བ་ཡོང་སྲིད་པ་རེད།ཡང་སྤྱོད་ལམ་རྩུབ་པོ་དང༌།དེ་མིན་ཉོན་མོངས་ཧ་ཅང་རགས་པ་ཡོད་པ་དེ་འདྲར་སྐབས་རེ་བྱང་ཆུབ་སེམས་སྦྱོང་གི་དམིགས་པའི་ཡུལ་ལ་བདེ་པོ་དེ་ཙམ་མི་ཡོང་བ་དེ་འདྲ་ཡོད་པས།དེ་སྒེར་བརྡུང་བཏང་ནས་བསམ་བློ་གཏོང་རྒྱུ་རེད།
ཅེས་པ་ནི།ང་རང་ཚོས་བློ་སྦྱོང་དཀའ་བའི་ཡུལ་གཅིག་ནི།རང་ཉིད་ཀྱིས་བསམ་པ་རྣམ་དག་བྱས་ཀྱང༌།གཞི་མེད་པ་དང༌།གཞི་ཅུང་ཟད་ཡོད་པ་དེ་འདྲར་སྒྲོ་བཏགས་པ་དང༌།ཡང་ན་འཁྱོག་བཤད་ཀྱི་ཐོག་ནས་རང་ལ་སྐྱོན་འདོགས་བྱས་པ་དང༌།སྙོན་བཙུགས་པ་སོགས་ཡོང་སྐབས་སྤྱིར་བཏང་འཇིག་རྟེན་ཡ་རབས་ཀྱི་ཁྲིམས་ཐོག་ནས་བཤད་ན།རང་ལ་ཉེས་པ་མེད་བཞིན་དུ་གཞན་གྱིས་སྙོན་བཙུགས་ནས་ཉེས་པ་བཤད་ན་དེ་མ་འོས་པ་རེད།
རང་ལ་བདེན་པ་ཡོད་ཅིང༌།ཕ་རོལ་པོར་བདེན་པ་མེད་པས་ཁྲིམས་ས་ལྟ་བུར་གཏུགས་ན་ཕལ་ཆེར་གཏུགས་ཆོག་པ་ཞིག་ཡིན་ནའང་བློ་སྦྱོང་ཉམས་ལེན་བྱེད་མཁན་གྱིས་དེ་འདྲ་བྱེད་མི་རུང་ཞིང༌།གཞན་གྱིས་རང་ལ་གཤེ་བ་དང་བསྐུུར་བ་ལ་སོགས་པ་གང་ཞིག་བྱས་ཀྱང་དེ་དང་དུ་བླངས་ནས།ཁེ་དང་རྒྱལ་ཁ་གཞན་ལ་སྦྱིན།གྱོང་དང་བུག་པ་རང་གིས་བླངས་དགོས་ཞེས་གསུངས་པ་ལྟར་དགོས་ཤིང༌།དེས་ན་གྱོང་ཁ་རང་གིས་ལེན་པ་དང༌།།རྒྱལ་ཁ་གཞན་ལ་འབུལ་བར་ཤོག།ཅེས་གསུངས་སོ།།
ཅེས་པ་ནི་ལྷག་པར་དུ་རང་གིས་སྔར་ཕར་ཕན་མང་པོ་བཏགས་ཤིང༌།རང་གིས་དྲིན་གྱིས་བསྐྱངས་པའི་སེམས་ཅན་ཞིག་གིས་རང་ལ་མི་འོས་མི་འཚམས་པ་དེ་འདྲ་བྱས་ན་དེ་ལ་ལྷག་པར་དུ་ཡང་བསམ་བློའི་ནང་དུ་ཁོས་དྲིན་ལན་ལོག་འཇལ་བྱས་བྱུང་བསམ་པ་བསམ་བློའི་ནང་ལ་འཁོར་བ་ནི་རྒྱུ་མཚན་ལྡན་པ་ཞིག་ཆགས་ཡོད་ཀྱང༌།བློ་སྦྱོང་ཉམས་ལེན་བྱེད་མཁན་གྱིས་དེ་འདྲའི་སྐབས་ལ་ལྷག་པར་དུ་ཡང་དེར་བཟོད་པ་སྒོམ་པའི་རྟེན་མཆོག་ཏུ་གྱུར་པ།རྣམ་མཁྱེན་ཐོབ་པ་ལ་སྙིང་རྗེ་ཆེན་པོ་དང་བྱམས་པ་དགོས་པ་རེད།
དེའི་ལྡོག་ཟླའམ་འགལ་རྐྱེན་ཆེ་ཤོས་དེ་ཞེ་སྡང་རེད།ཞེ་སྡང་ལ་ཐད་ཀར་གདོང་ཐུག་བྱས་ཏེ་ཞེ་སྡང་ལ་གདོང་ལེན་བྱེད་མཁན་དེ་བཟོད་པ་ཆགས་ཡོད།བཟོད་པ་ཉམས་ལེན་བྱེད་པར་རང་ལ་གནོད་པ་བྱེད་མཁན་གྱི་དགྲ་ཞིག་དགོས།དེས་ན་རང་ལ་ཤིན་ཏུ་མི་འོས་མི་འཚམས་པ་དེ་འདྲའི་ཐོག་ནས་རང་ལ་གནོད་པ་བྱེད་མཁན་གྱི་དགྲ་བོ་འདི་ལྷག་པར་དུ་ཡང་བཟོད་པའི་རྟེན་མཆོག་ཏུ་གྱུར་པ་རེད་ལ།དེ་ཡིན་པ་ཤེས་པར་བྱས་ཏེ་བཤེས་གཉེན་དམ་པར་བལྟ་བར་ཤོག་གསུངས་སོ།།
མདོར་ན་དངོས་དང་རྒྱུད་པས་རང་གིས་དུས་གསུམ་དུ་བསགས་པའི་དགེ་བའི་རྩ་བ་ཐམས་ཅད་ཞེ་ཐག་པ་ནས་དེའི་འབྲས་བུ་བདེ་བ་དང༌།བཟང་པོའི་ནུས་པ་ཡོད་པ་དེ་དག་ཇོ་བོ་སེམས་ཅན་རྣམས་ལ་ཞེ་ཐག་པ་ནས།ནམ་མཁའི་མཐས་གཏུགས་པའི་སེམས་ཅན་གྱི་རྒྱུད་ལ་ཡོད་པའི་འབྲས་བུ་སྡུག་བསྔལ།དེའི་རྒྱུ་ལས་དང་ཉོན་མོངས་བག་ཆགས་དང་བཅས་པ་དེ་དག་རང་གཅེས་འཛིན་གྱི་མགོ་ཐོག་ཏུ་བླངས་པའི་སྒོ་ནས་གཏོང་ལེན་སྦྱང་རྒྱུ་དེ་རེད།དེ་ཡང་སྙིང་རྗེའི་དམིགས་པ་རྩལ་དུ་བཏོན་ནས་ལེན་པ་དེ་སྔོན་དུ་གཏོང་བ་རེད།
ཞེས་གསུངས་པ་བཞིན་དབུགས་ཚུར་རྔུབ་པའི་སྐབས་སུ་གཞན་གྱི་སྡུག་བསྔལ་ཚུར་བླངས་པ་དང༌།དབུགས་ཕར་གཏོང་བའི་སྐབས་རང་གི་བདེ་དགེ་གཞན་ལ་སྦྱིན་པ་དེ་ལྟ་བུའི་སྒོ་ནས་བློ་སྦྱོང་འགྲོ་ཞོར་འདུག་ཞོར་གང་གི་སྐབས་སུ་ཡིན་ནའང་ཉམས་ལེན་བྱེད་རྒྱུ་གསུངས་པ་རེད།
ཞེས་པའི་རྐང་པ་གཉིས་པོས་སྤྱིར་དགེ་བ་གང་བསགས་པ་རྣམས་འཇིག་རྟེན་ཆོས་བརྒྱད་ཀྱི་རྣམ་རྟོག་དང་འདྲེས་པའི་ཉེན་ཁ་ཆེན་པོ་ཡོད།ངས་བྱང་ཆུབ་ཀྱི་སེམས་བསྒོམས་ཏེ་དེ་ལ་བརྟེན་ནས་གཞན་གྱིས་བསྟོད་ར་བཏང་མི་ཡོང་ངམ་བསམ་པ་དང༌།ཡང་ན་བྱང་ཆུབ་ཀྱི་སེམས་བསྒོམས་ན་ཚེ་རིང་པོ་ཡོང་བ་དང༌།བསོད་ནམས་འཕེལ་ནས་ལོངས་སྤྱོད་ཆེན་པོ་ཡོང་གི་རེད་བསམ་པ་དང༌།དེ་ལ་བརྟེན་ནས་མི་ཚེ་འདི་སྐྱིད་པོ་ཡོང་གི་རེད་བསམ་ན་ལྟས་ངན་ཡིན་པ་རེད།དེ་འདྲའི་བསམ་བློ་གཏོང་རྒྱུ་མེད།
མདོར་ན་ཚེ་འདི་དང་འབྲེལ་ནས་རང་བདེ་བ་ཞིག་བྱུང་ན་བསམ་པ་དང༌།བསྟོད་ར་བྱུང་ན་བསམ་པ།ང་ལ་སྙན་གྲགས་བྱུང་ན་བསམ་པ་སོགས་དེ་འདྲའི་འཇིག་རྟེན་ཆོས་བརྒྱད་ཀྱི་བློས་མ་འདྲེས་པ་ཞིག་དང༌།ཆོས་བརྒྱད་དཀར་ནག་ཁྲ་གསུམ་ཞེས་གསུངས་པ་ལྟར་ཆོས་བརྒྱད་དང་མ་འདྲེས་པ་ཞིག་བྱེད་དགོས་པ་རེད་ཅེས་གསུངས་སོ།།
ས་གསུངས་པ་ནི་གོང་ཞུས་ལྟར་ང་ཞེས་པ་དེ་ཕུང་པོའི་གསེབ་ནས་མེད་ལ།ཡོད་ས་ཕུང་པོ་ཡོད་ས་དེར་ང་དེ་ཡང་ཡོད་ཅིང༌།འོན་ཀྱང་ཡོད་ས་དེ་ནས་ང་དེ་བཙལ་ན་རྙེད་རྒྱུ་མེད།མེད་པ་མིན་ཞིང༌།ཕུང་པོ་ལ་བརྟེན་ནས་བཏགས་པ་རེད།
ཅེས་བདག་ཏུ་ཞེན་པའམ་བདག་ཏུ་འཛིན་པའི་འཛིན་པ་དེ་རིམ་གྱིས་ཆུང་དུ་ཕྱིན་ཏེ་མདོར་ན་སྲིད་པ་འཁོར་བར་འཆིང་བྱེད་ཀྱི་བདག་འཛིན་དེ་ལས་གྲོལ་བར་ཤོག་ཅེས་གསུངས་སོ།།
གླང་ཐང་ཚིག་བརྒྱད་འདི་ཉུང་ངུ་ཞིག་ལས་མེད་སྟབས་ཡང་ཡང་བཏོན་ན་ཡག་པོ་ཡོད་ཅིང༌།ལྷག་པར་ལྷོད་ལྷོད་དང་སྐྱིད་པོ་ཡོད་པའི་སྐབས་སུ་བཏོན་ན་ཡག་པོ་ཡོད་པ་རེད།ལྟོ་འགྲངས་ཉི་མས་དྲོས་ཚེ་ཆོས་པའི་གཟུགས།།ཞེས་གསུངས་པ་རེད།སྐྱིད་པོ་ཡོད་ན་གླང་ཐང་ཚིག་བརྒྱད་འདྲ་བཏོན།སྡུག་པོ་འདུག་ན་གླང་ཐང་ཚིག་བརྒྱད་དེ་ཕར་གཡུགས་ནས་རྒྱག་རེས་རྒྱབ་དགོས་བྱུང་ན་རྒྱག་རེས་རྒྱབ།ཕྲག་དོག་བྱེད་དགོས་བྱུང་ན་ཕྲག་དོག་བྱས།མི་མི་གོ་ཆོད་པ་ཞིག་བྱས།སྐྱིད་པོ་ཞིག་ཡོད་ན༑
ལོ་ཟླ་དེ་འདྲའི་ནང་ལ་ཡུན་རིང་འཚོ་བ་ན། མི་རྣམས་ཀྱི་སེམས་ལ་ངེས་འབྱུང་ཟེར་ན་འདྲ། ཆབ་སྲིད་ཀྱི་འཐབ་རྩོད་སོགས་ལ་སུན་སྣང་འདྲ་ཞིག་སྐྱེས་ཏེ། ཆོས་དང་རིག་གནས་ཀྱི་ཐོག་ལ་གཞོལ་རྒྱུར་དགའ་བའི་སེམས་ཁམས་ཤིག་གྲུབ་ཡོད་རྒྱུ་རེད་སྙམ། དེ་འདྲའི་རྐྱེན་གྱིས་ག་ལེ་ག་ལེར་དུས་ཚོད་རིམ་པར་འདས་རྗེས། ས་སྐྱ་པའི་དུས་རབས་སུ་བོད་ཀྱི་ཆེས་མཐོ་བའི་རྒྱལ་པོ་དང་ཆེས་མཐོ་བའི་ཆོས་ཀྱི་བླ་ཆེན་གཉིས་ཀ་མི་གཅིག་གིས་བྱེད་པའི་ལམ་སྲོལ་ཏེ། “ཆོས་སྲིད་ཟུང་འབྲེལ”གྱི་ལམ་དུ་བསྐྱོད་འདུག་ཀྱང་། ད་ནི་ལོ་རྒྱུས་ལ་ལེ་འདེད་བྱས་པས་ཕན་ཐོགས་ཡོང་རྒྱུ་གང་ཡང་མི་འདུག
དུས་དེར་སོག་པོའི་རླུང་འཚུབ་གང་དུ་གཡུགས་ཀྱང་དེས་བཏུམ་མི་འགྲོ་བ་ཞིག་ཕལ་ཆེར་མེད་པས། དེ་དུས་ཀྱི་བོད་ལ་ཆ་བཞག་ན། སོག་པོའི་སྟོབས་ཤུགས་བཟློག་ཐུབ་རྒྱུ་ནི་རྨི་ལམ་ལས་ཀྱང་རྨི་ལམ་ཡིན་པས་ཞི་འགྲིག་བྱ་རྒྱུ་ལས་ལམ་གཞན་མེད་པ་རེད། དེའི་ཕྱིར་ལོ་རྒྱུས་ཀྱི་གནས་སྟངས་དེའི་ངོས་ནས་བལྟས་ཚེ། འགྲོ་མགོན་འཕགས་པས་བོད་ཀྱི་རྒྱལ་པོ་མཛད་པ་དེས། མི་རིགས་གཞན་དག་དང་བསྡུར་ན་ཚད་ངེས་ཅན་ཞིག་ནས་སོག་པོའི་དྲག་ཤུགས་བོད་ལ་འོང་རྒྱུ་ཇེ་ཉུང་དུ་གཏོང་ཐུབ་ཡོད་པས། རྒྱ་ཡུལ་སོགས་ལ་ལྟོས་ཏེ་སོག་པོས་བོད་ལ་གནོད་པ་བྱས་མེད་ཅེས་ལབ་ཀྱང་ཆོག
གནུབས་སངས་རྒྱས་ཡེ་ཤེས་ནི་དེ་དུས་ཀྱི་མཁས་པ་ཞིག་ཡིན་ལ། བོད་དུ་ཁེང་ལོག་བྱུང་ནས་སྤྱི་ཚོགས་ཟིང་ཟིང་ཆགས་པ་དེས་ཁོང་གི་ཁྱིམ་ཚང་གཅིག་པུར་ཐེབས་པའི་ཤུགས་རྐྱེན་བཤད་ན། ཁོང་ལ་སྲས་དྲུག་ཡོད་པའི་ནང་ནས་བཞི་ཁེང་ལོག་གི་ནང་དུ་ཤི་ཡོད་པ་ལྟ་བུ་རེད། དེ་ནི་ཁྱིམ་ཚང་གཅིག་གི་མགོ་ཐོག་ཏུ་ལྷུང་བའི་དཀའ་ངལ་ཙམ་ཡིན་པས། དེ་བཞིན་དུ་བཙན་པོའི་རྒྱལ་རབས་རྗེས་ཀྱི་རྙོག་ཟིང་དང་ཁེང་ལོག་དེས། བོད་ཀྱི་མི་ཚང་རེ་རེ་ལའང་དཀའ་ངལ་ཟད་མི་ཤེས་པ་རེ་བྱིན་ཡོད་པ་སྨོས་མི་དགོས།
དེར་ཡང་ལོ་རྒྱུས་ཀྱི་རྒྱུ་རྐྱེན་སྣ་ཚོགས་ཡོད་པར་མཐོང་སྟེ། བཙན་པོའི་རྒྱལ་རབས་མཇུག་བསྡུས་རྗེས་སུ། དུས་ཡུན་གང་འཚམ་རིང་ནང་ཁུལ་དུ་ཟིང་འཁྲུག་སྣ་ཚོགས་བྱུང་ཞིང་། དེའི་རྐྱེན་པས་ནད་མུག་སོགས་མི་སྐྱིད་པ་མང་པོ་བྱུང་འདུག་པ་ནི། དཔེར་ན། 《ཉིང་ཆོས་འབྱུང》དུ། གནུབས་སངས་རྒྱས་ཡེ་ཤེས་ཚང་གི་ལོ་རྒྱུས་དུམ་ཚན་ཞིག་བཀོད་པ་དེས་ཀྱང་དཔོག་ཐུབ།
སྔར་བསྟན་པ་ཕྱི་དར་གྱི་ཐོག་མའི་གནས་སྐབས་སུ། བོད་ལ་ཆོས་དང་རིག་གནས་ཤིན་ཏུ་དར་ཀྱང་ཆབ་སྲིད་ཀྱི་སྒྲིག་གཞི་བརྟན་པོ་མ་ཚུགས་པས་རིམ་གྱིས་ཕོངས་པ་རེད། འོན་ཀྱང་། དུས་དེར་བོད་མི་ཕལ་མོ་ཆེ་ཆབ་སྲིད་ལ་སྤྲོ་སྣང་མེད་པ་ལྟ་བུར་ཆགས་པར་སྣང་།
བསྟན་བཅོས་བཻཌཱུརྱ་དཀར་པོ་དང་ཉིན་བྱེད་སྣང་བའི་དགོངས་དོན་གསལ་བར་སྟོན་པ་རྩིས་གཞིའི་མན་ངག་རིགས་ལྡན་སྙིང་གི་ཐིག་ལེ་ཞེས་བྱ་བ། ཕྱག་མཛོད་གསུང་རབ་ཀྱིས་རབ་བྱུང་བཅུ་བཞི་པའི་མེ་ཕག་ལོར་བརྩམས་ཤིང། ཕྱིས་སུ་བླ་སྨན་པ་མཁྱེན་རབ་ནོར་བུས་རྩིས་འགོ་བསྟུངས་པ་དང། རྒྱ་རྩིས་དབུགས་སྒང་གླང་རྩིས་སོགས་ཉེར་མཁོའི་ཁ་སྐོང་མཛད་པའི་རྩིས་གཞུང་ཞིག
དཔལ་ས་སྐྱའི་ཆོས་སྡེ་ཆེན་པོ་མདོ་སྨད་སྒ་སྟོད་སྐྱེ་རྒུ་དོན་གྲུབ་གླིང་ནི། རུས་ཆེན་བཞི་ཡི་ཡ་གྱལ་སྒ་ཞེས་གྲགས་པའི་དམུ་ཚ་སྒ་ཡི་ཁོངས་སུ་གཏོགས་པ་ཡིན། ད་ལྟ་རྒྱ་བོད་ཡོངས་སུ་གྲགས་པ་སྒ་སྐྱེ་རྒུའི་མི་ལ་སྒ་པའི་མི་དང་། སྒ་ཁོག་གི་མི་ཞེས་གྲགས། དོན་ལ་སྒ་པའི་རུས་ཚོ་ཆེ་དྲུག་གི་ཁོངས་སུ་གཏོགས། ཆོས་སྡེ་ཆེན་མོ་འདིའི་ཆགས་གནས་ནི་ཡུལ་ཤུལ་བོད་རིགས་རང་སྐྱོང་ཁུལ་གྱི་ལྟེ་གནས། འབྲི་ཀླུང་སྔོན་མོ་གཡོན་ནས་དལ་གྱིས་འབབ་པའི་རྩལ་ཤིས་རྒྱ་གར་ལུང་བའམ་བྱ་ཤུལ་རྒྱ་གར་ལུང་བ་ཡིན།
འཚོ་བྱེད་གཞོན་ནུ ཞེས་པ་ནི་སངས་རྒྱས་བཅོམ་ལྡན་འདས་ཞལ་བཞུགས་སྐབས། རྒྱ་གར་འཕགས་ཡུལ་ན་ཆེས་སྙན་གྲགས་ཆེ་བའི་ལྷ་རྗེ་ཞིག་ཡིན། ཁོང་གི་ཨ་མ་ནི་སྨད་འཚོང་མ་ཞིག་ཡིན་པར་བརྟེན་ཁོང་སྐྱེས་མ་ཐག་ཤིང་གི་སྒམ་ཐིག་ཏུ་བཅུག་སྟེ་ལམ་ཟུར་གྱི་གད་སྙིགས་ཕུང་པོ་ཞིག་ཏུ་གཡུག དེའི་ཞོགས་པ་དེར་རྒྱལ་པོ་གཟུགས་ཅན་སྙིང་པོའི་སྲས་འཇིགས་མེད། ཞུ་བ་ཁོང་ལམ་མདོ་དེ་བརྒྱུད་ནས་ཕོ་བྲང་དུ་ཕེབས་སྐབས་མ་ཤི་གསོན་པོར་ཡོད་པའི་ཕྲུ་གུ་དེ་རྙེད་སོན་བྱུང་བས། ཁོང་གིས་སྙིང་རྗེས་ཀུན་ནས་བསླངས་ཏེ་ཕྲུ་གུ་དེ་རང་གི་གསོས་ཕྲུག་ཏུ་གཅེས་ཉར་གྱིས་འཚར་ལོངས་གསོ་སྐྱོང་གནང་།
དེ་སྔོན་ལྷས་བྱིན་གྱིས་སངས་རྒྱས་བཅོམ་ལྡན་འདས་ལ་བྲག་རྡོ་འཕང་སྟེ་དེའི་ཆ་ཤས་ཀྱིས་ཁོང་གི་ཞབས་ལ་རྨས་སྐྱོན་ཕོག་སྐབས་ཀྱང་། འཚོ་བྱེད་གཞོན་ནུས་གསོ་ཐབས་སྨན་བཅོས་ཞུས་ཏེ་ཁོང་གི་སྙུང་གཞི་གདངས་སྐྱེད་བྱུང་།
འཚོ་བྱེད་གཞོན་ནུས་རང་གི་ཉེ་འཁྲིས་སུ་དགོན་པ་ཞིག་ཡོད་ན་དགེ་མཚན་དང་ཕན་ཐོགས་ཆེན་པོ་འདུག་སྙམ་སྟེ། རང་གི་ཨ་མྲའི་ཚལ་དུ་གཙུག་ལག་ཁང་ཞིག་བཞེངས་སྐྲུན་བྱས་ནས་བཅོམ་ལྡན་འདས་འཁོར་ཉན་ཐོས་དང་བཅས་པ་དེར་གདན་འདྲེན་ཞུས་ཤིང་། གཙུག་ལག་ཁང་དེ་ཉིད་སངས་རྒྱས་ལ་ཕུལ་ནས་བསོད་སྙོམས་གྱ་ནོམ་པ་སྦྱར། སངས་རྒྱས་བཅོམ་ལྡན་འདས་ཀྱིས་གཙུག་ལག་ཁང་གི་དབུ་འབྱེད་མཛད་སྒོའི་བྱིན་རླབས་གནང་སྟེ་གསུང་གི་གདམས་པ་གནང་བས། འཚོ་བྱེད་གཞོན་ནུས་རྒྱུན་དུ་ཞུགས་པའི་གོ་འཕང་ཐོབ།
ཕྱིས་སུ་རྒྱལ་པོ་མ་སྐྱེས་དགྲས་འཚོ་བྱེད་གཞོན་ནུ་ལ། ངས་ཆོས་ཀྱི་བགྲོ་གླེང་བྱེད་པར་འདོད་པས་སུ་ཞིག་གི་ཞབས་ལ་གཏུགས་ན་ལེགས། ཞེས་བཀའ་འདྲི་ཞུས་པར། ཁོང་གིས་རྒྱལ་པོ་མ་སྐྱེས་དགྲ་སངས་རྒྱས་བཅོམ་ལྡན་འདས་ལ་མཇལ་དུ་ཁྲིད། སྤྱིར་ན་རྒྱལ་པོ་མ་སྐྱེས་དགྲས་ལྷས་བྱིན་གྱི་མ་རུངས་པའི་སློབ་སྟོན་འོག་རང་གི་ཡབ་ཆེན་ཡང་བཀྲོངས་མྱོང་ནའང་། ཕྱིས་སུ་ཁོང་ཁྱིམ་པའི་གྲས་ནས་སངས་རྒྱས་བཅོམ་ལྡན་འདས་ཀྱི་སློབ་མ་ཕུལ་དུ་བྱུང་བ་ཞིག་ཏུ་གྱུར་པར་མ་ཟད། བཀའ་བསྡུ་དང་པོའི་སྐབས་སུ་བླ་ན་མེད་པའི་བྱས་རྗེས་ཀྱང་བཞག་གོ །
མིང་གི་ཚོགས་པའི་མ་ལག་ནང་དུ་ཅུང་གཏན་འཇགས་ཡིན་པའི་སྲོག་ཤིང་ཞིག་ཡོད་པ་དེ་ནི་མིང་གི་ཚོགས་པའི་ཆ་ཤས་ཆེས་གཙོ་བོ་ཡིན་ལ། དེ་ལ་རྩ་བའི་ཐ་སྙད་ཟེར་བ་ཡིན། སྲོག་ཤིང་དེ་གྲུབ་པའི་རྩ་བའི་ཐ་སྙད་ལ་གྲངས་ཀ་མང་བོ་མེད་རུང་། ཧ་ཅང་གལ་ཆེ་བ་དེ་གསལ་བོ་རེད། དེའི་ནང་དོན་ཐོག་ནས་བཤད་ན་མིང་དེ་དག་གིས་མཚོན་པ་ནི་ཚང་མ་ཆེས་གལ་ཆེ་བའི་བྱ་དངོས་དང་བྱ་སྤྱོད། ངོ་བོ་བཅས་ཡིན་ཞིང་། མི་རྣམས་ཀྱིས་འབྲེལ་འདྲིས་དང་བསམ་བློ་བརྗེ་རེས་བྱས་ན་མེད་དུ་མི་རུང་བ་ཞིག་རེད། དཔེར་ན། རྟག་པར་མཐོང་བའི་རང་བྱུང་སྣང་ཚུལ་གྱི་མིང་སྟེ། རི་དང་ཆུ། རླུང་། ཆར་བ། མེ། ཉི་མ། ཟླ་བ་ལ་སོགས་པ་ལྟ་བུ།
རྩ་བའི་ཐ་སྙད་དེས་མཚོན་པ་ནི་ཆེས་གལ་ཆེ་བའི་དོན་སྤྱི་ཡིན་ཞིང་། དེའི་ནང་དོན་མི་རེ་རེའི་འཚོ་བ་དང་འབྲེལ་བ་ཧ་ཅང་དམ་ཟབ་ཆེ་བས། མིདེ་གྲལ་རིམ་གང་ཡིན་རུང་། མི་དེ་ལས་རིགས་གང་ཡིན་རུང་། མི་དེའི་ལོ་ཆེ་ཆུང་གང་ཡིན་ནའང་། ཚང་མས་བཀོལ་སྤྱོད་བྱེད་དགོས་པའི་རྒྱུ་མཚན་གྱིས། དེས་བཀོལ་སྤྱོད་ཀྱི་ཁྱབ་ཁོངས་རྒྱ་ཆེ་ཞིང་བཀོལ་སྤྱོད་ཀྱི་བྱུང་ཚད་ཆེས་མཐོ་བ་རེད།
མ་བཞེས་པའི་ཚེ་ཀྱེ་རྡོ་རྗེའི་སྒྲུབ་ཐབས་ཆེན་པོ་གྲུབ་ཆེན་མཚོ་སྐྱེས་ཀྱིས་མཛད་པ་ལ་སོགས་དང་།གསང་སྔགས་ཀྱི་ཆོས ་སྐོར་དུ་མ་གསུངས་པའི་དུས་དེ་ནས་བཟུང་།རྒྱ་དང་།ཧོར།འཇང་།ཡུ་གུར།མི་ཉག་ལ་སོགས་སྐལ་ལྡན་སྣོད་དུ་ རུང་བའི་འགྲོ་བ་མ་ལུས་པ་ཐེག་པ་ཆེན་པོར་བཀོད་ཅིང་བདེ་བ་གཤེགས་པའི་བསྟན་པ་རིན་པོ་ཆེ་ཉིན་བྱེད་ཀྱི་ སྣང་བ་ལྟར་ཆེས་ཆེར་གསལ་བར་མཛད་དེ་མཐར་དགུང་གྲངས་ཞེ་ ྲུག་བཞེས་པ་.
རང་དབང་ཁྲོམ་ར་ནི་སྲིད་གཞུང་གི་ཐེ་ཇུས་དང་ཚོད་འཛིན་མི་བྱེད་ཅིང་། སྲིད་གཞུང་གིས་ཁྲོམ་རར་ཚད་གཞི་ཆེས་དམའ་བའི་འགན་ནུས་སྒྲུབ་པ་ཡིན་ཏེ།
དཔེར་ན། ཁྲིམས་ལུགས་ལ་སྲུང་བརྩི་དང་རྒྱུ་ནོར་གྱི་དབང་ཆར་སྲུང་སྐྱོབ་བྱེད་པ་སོགས་སོ། རང་དབང་ཁྲོམ་རའི་ཐོག་གི་རྒྱུ་ནོར་གྱི་དབང་ཆ་ནི་ཉོ་འཚོང་བྱེད་པོ་
གཉིས་ཀས་མོས་མཐུན་ཡོད་པའི་གོང་ཚད་ཀྱི་འོག་རང་དབང་ངང་བརྗེ་རེས་བྱེད་པ་ཡིན། མཚན་ཉིད་ལ་གཞིགས་ན། ཉོ་འཚོང་བྱེད་པོ་ཕྱོགས་གཉིས་ཀས་ཕ་རོལ་
པོ་ལ་ཨུ་ཚུགས་སམ་བཙན་སྐུལ་བྱས་པ་དང་། དྲག་ཤུགས་དང་དྲག་ཤུགས་ཀྱི་འཇིགས་སྐུལ་ལམ་གཡོ་སྒྱུ་ཡང་ན་ཕྱོགས་གསུམ་པས་བཙན་ཤེད་༼དཔེར་ན་སྲིད་
གཞུང་གི་གཏོང་སྤྲོད་སྤོ་སྒྱུར།༽ཀྱིས་ཉོ་འཚོང་བྱེད་དུ་བཅུག་པ་མིན། ད་དུང་རང་དབང་ཁྲོམ་རའི་ཐོག་ཕྱི་ཕྱོགས་ཀྱི་ཐེ་གཏོགས་མེད་པའི་ཉོ་མཁན་བར་དང་ཉོ་
མཁན་བར་གྱི་འགྲན་རྩོད་ལ་རང་དབང་འགྲན་རྩོད་ཟེར། དེར་བརྟེན་གོང་ཚད་ནི་ཁྲོམ་རའི་མཁོ་འདོན་གྱི་འབྲེལ་བར་གཞིགས་ནས་གཏན་འཁེལ་བྱས་པ་ལས་
བཙན་ཤེད་བྱས་པ་ཞིག་མིན། ཚོད་འཛིན་དང་ཐེ་ཇུས་བྱས་པའི་ཁྲོམ་ར་ནི་རང་དབང་ཁྲོམ་རའི་མངོན་གསལ་དོད་པའི་བསྡུར་བ་བྱ་ཡུལ་ཞིག་ཏུ་གྱུར་ཡོད། དེ་
ལྟ་བུའི་ཁྲོམ་རར་སྲིད་གཞུང་གིས་ཐད་ཀར་རམ་ཐད་ཀར་མིན་པའི་ཐོག་ནས་གོང་ཚད་དང་མཁོ་འདོན་ལ་ཚོད་འཛིན་བྱེད་ཅིང་ཁྲོམ་རའི་བརྡ་རྟགས་ལ་
འགྱུར་བ་གཏོང་བ་ཡིན། ཉོ་འཚོང་དོ་རའི་ནང་ཚོང་རྫས་གཅིག་གམ་ཞབས་ཞུའི་གོང་ཚད་ཀྱིས་མཛད་སྤྱོད་པའི་དགོས་མཁོ་ཐོན་སྐྱེད་བྱེད་མཁན་ལ་མཁོ་
འདོན་བྱེད་པ་མ་ཟད། ཁྲོམ་རའི་ཐོག་མཛད་སྤྱོད་པས་བློ་ཡིད་འཚིམ་པའི་ཐོན་ཁུངས་བཀོད་སྒྲིག་ཡོང་བར་སྐུལ་འདེད་བྱེད་པ་ཡིན། རང་དབང་ཁྲོམ་རའི་
ཐོག་གི་གོང་ཚད་ནི་ཐོན་སྐྱེད་ལྷག་མ་རང་འདོད་ལྟར་བརྗེ་རེས་བྱས་པ་ལས་བྱུང་བ་ཡིན་པ་ལས་ཚོད་འཛིན་ཁྲོམ་རའི་ཐོག་གི་སྲིད་ཇུས་ཁྲིམས་སྲོལ་གྱིས་
གཏན་འཁེལ་བྱས་པ་ཞིག་མིན། མཁོ་སྤྲོད་པ་ཚོའི་ཚོང་རྫས་དང་ཞབས་ཞུའི་རང་དབང་འགྲན་རྩོད་བརྒྱུད་གོང་ཚད་རིམ་བཞིན་ཆགས་པར་ཕྱོགས་པ་དང་
ཚོང་རྫས་དང་ཞབས་ཞུའི་སྤུས་ཚད་ལེགས་སུ་འགྲོ་བར་ཕྱོགས་པ་ཡིན། སྣང་འཇོག་བྱེད་དགོས་པར་རང་དབང་ཁྲོམ་ར་དང་ཆ་འཕྲིན་དོ་མཉམ་པའི་༼ཐ་
དག་འགྲན་རྩོད་ཀྱི་ཁྲོམ་ར༽ཡོངས་སུ་གཅིག་མཚུངས་མིན། དཔལ་འབྱོར་རིག་པ་མཁས་ཅན་ཁག་ཅིག་གིས་རང་དབངཁྲོམ་ར་ནི་དཔལ་འབྱོར་འཕེལ་རྒྱས་
ཀྱི་སྲིད་ཇུས་ཁྲོད་རྙོག་འཛིང་མེད་ཅིང་སྤྱོད་སྒོ་ཆེ་བའི་འདྲ་དཔེ་ཞིག་ལ་ངོས་འཛིན་བྱེད་ཅིང་། དཔལ་འབྱོར་རིག་པ་མཁས་ཅན་ཁག་ཅིག་གིས་རང་དབང་
ཁྲོམ་ར་ནི་ཚད་དང་ལྡན་ཞིང་སྟོང་པ་མིན་པའི་མཚན་ཉིད་ཅིག་ལ་ངོས་འཛོན་བྱེད་པ་དང་ཆབས་ཅིག་ཕུགས་འདོད་ཀྱི་རང་དབང་ཁྲོམ་ར་དང་འགལ་བའི་
ཐག་གཅོད་ཇུས་གཞིའི་སྲིད་ཇུས་ནི་ནོར་འཁྲུལ་ཞིག་ཡིན་ཏེ། སྲིད་ཇུས་དེ་དག་གིས་སྤྱི་ཚོགས་ལ་གནས་སྐབས་ཀྱི་ཕན་པ་བསྐྲུན་ཡང་སྔར་བཞིན་ནོར་འཁྲུལ་
ཞིག་ཡིན་པར་བརྗོད། ཕའོ་ལོ་སེའུ་མེར་སེན་གྱིས་ཁྲོམ་རའི་ནུས་པ་ཤོར་བ་ནི་ལས་ཆོད་མཐོ་བའི་ཁྲོམ་རའི་སྤྱིར་བཏང་སྒྲིག་སྲོལ་ལས་མིན་པའི་དམིགས་བསལ་
རང་དབང་ཁྲོམ་ར་ཞེས་པ་ནི་དཔར་འབྱོར་རིག་པའི་ཐ་སྙད་ཞིག་རེད། དེ་ནི་བདག་དབང་ཡོད་པའི་མི་སྒེར་གྱིས་རང་རང་གི་འདོད་པ་ལྟར་དངུལ་ལོར་དང་དངོས་ཟོག་སྐོར་སྐྱོད་བྱེད་པ་ལ་ཟེར། རང་དབང་ཁྲོམ་རྭའི་དཔལ་འབྱོར་ནི་འདིས་རྩ་དོན་བྱས་པའི་དཔལ་འབྱོར་མ་ལག་ཞིག་རེད།
དེང་གི་གནས་ཚུལ་རགས་ཙམ་ནི། དེ་ལྟར་རྒྱལ་བསྟན་སྤྱི་དང་བྱེ་བྲག་སྔ་འགྱུར་བསྟན་པའི་ཉིང་ཁུ་རང་ལུགས་དཔལ་ཡུལ་བའི་འཁོར་ལོ་གསུམ་གྱི་ཕྲིན་ལས་སྒྱུ་སྐར་གྱི་ཕྲེང་བའི་དབུས་ན་རི་བོང་འཛིན་པའི་དཀྱིལ་འཁོར་ལྟར་མངོན་པར་མཐོ་ཡང་དོན་བཞིའི་འགུལ་སྐྱོད་དང་། རིག་གནས་གསར་བརྗེའི་དབང་གིས་ཆུ་ལྷའི་ཕང་པར་ཡིབ་ནས་གཙུག་ལག་ཁང་རྟེན་དང་བརྟེན་པ་རྡོ་ཕུང་ཞིག་ལས་མ་ལྷག་པར་བགྲང་བྱ་ཉག་མ་བཅུ་ཕྲག་གསུམ་ལྷག་སོང་བས་གནའ་རྫས་རིག་དངོས་ཐམས་ཅད་ཀྱི་མིང་ཙམ་ཡང་འཚོལ་མི་ཐུབ་པའི་གནས་སུ་གྱུར་པ་ནི་བོད་ཁམས་སྤྱི་དང་མཚུངས་ཕྱིར་མ་སྤྲོས་སོ།།
ཧྥ་རན་སིར་ཉར་བའི་བོད་ཡིག་གི་ཏུན་ཧོང་ཡིག་ཆ་ཨང་རྟགས༼༡༢༨༧༽པ་ལས་སྤུ་རྒྱལ་གྱི་རྒྱལ་པོ་གནམ་རུ་སྲོང་བཙན་གྱི་སྐུ་དུས་སུ། བློན་པོ་ཁྱུང་པོ་སྤུངས་སད་ཀྱིས་རྩང་བོད་ཀྱི་རྗེ་བོ་མར་མུན་གྱི་མགོ་བཅད་ནས་རྩང་བོད་ཀྱི་ཁྱིམ་ཚང་ཉིས་ཁྲི་ཙམ་བཙན་པོའི་ཕྱག་ཏུ་ཕུལ་བའི་ལོ་རྒྱུས་ཤིག་གསལ་ཡོད་ལ། རྒྱལ་པོ་དེའི་གདུང་སྲས་སྲོང་བཙན་སྒམ་པོའི་དུས་སུའང་རྩང་བོད་འབངས་སུ་བཀུག་པའི་གནད་དོན་དེ་ཉིད་ཐག་གཅོད་གཙང་སིང་ངེ་བ་ཞིག་བྱེད་ཐུབ་མེད་པ་སོགས་དེའི་སྐོར་གྱི་ལོ་རྒྱུས་ཞིབ་པ་གཞན་ལས་ཤེས་པར་བྱའོ།།